Begreb Definition

Agent (Agent) »Agent« har samme betydning som defineret i artikel 4 i direktiv 2007/64/EF.

Andre betalingstjenester (Other payment services) Omfatter betalingsrelaterede forretningsaktiviteter, som ikke er omfattet af de andre betalingstjenester defineret i direktiv 2007/64/EF.

Andre direkte deltagere (Other direct participants) Enhver direkte deltager i et betalingssystem, undtagen kreditinstitutter og centralbanker.

Andre finansielle institutioner (Other financial institutions) Alle finansielle institutioner, der deltager i et betalingssystem, og som er underlagt tilsyn hos de relevante myndigheder, dvs. enten centralbanken eller tilsynsmyndigheden, men som ikke falder inden for definitionen af kreditinstitutter.

Andre udstedere af elektroniske penge (Other e-money issuer) Andre udstedere af elektroniske penge end »e-pengeinstitutter« og »kreditinstitutter«. Jf. definitionen af »udstedere af elektroniske penge«.

Antal indlån på anfordring (Number of overnight deposits) Antal konti med indlån, der kan omsættes til rede penge, og/eller som er transferable på anfordring ved check, bankoverførsel, debitering eller på anden måde uden væsentlig forsinkelse, begrænsning eller strafgebyr.

Antal indlån på anfordring, heraf: antal internet-/pc-baserede indlån på anfordring (Number of overnight deposits of which: number of internet/PC linked overnight deposits) Antal anfordringskonti hos ikke-MFI'er, som kontoindehaver har adgang til og kan anvende elektronisk via internettet eller med pc-bankfaciliteter via specielt software og specielle telekommunikationslinjer.

Antal kort i alt (uanset antal funktioner på et kort) (Total number of cards (irrespective of the number of functions on the card)) Antal kort i alt i omløb. Disse kan have en eller flere af de følgende funktioner: Kontant-, debet-, forskudt debet-, kredit- og e-pengefunktioner.

Antal transferable indlån på anfordring (Number of transferable overnight deposits) Antal anfordringskonti med anfordringsindlån, som umiddelbart kan overføres på anfordring til at foretage betalinger til andre økonomiske enheder ved hjælp af almindeligt anvendte betalingsmidler, uden væsentlig forsinkelse, begrænsning eller gebyr.

Antal transferable indlån på anfordring, heraf: antal internet-/pc-baserede transferable indlån på anfordring (Number of transferable overnight deposits of which: number of internet/PC linked overnight transferable deposits) Antal transferable anfordringskonti hos ikke-MFI'er, som kontoindehaver har adgang til og kan anvende elektronisk via internettet eller med pc-bankfaciliteter via specielt software og specielle telekommunikationslinjer.

Betaler (Payer) »Betaler« har samme betydning som defineret i artikel 4 i direktiv 2007/64/EF.

Betalinger med kort med en debetfunktion (Payments with cards with a debit function) Betalingstransaktioner ved brug af et kort med en debetfunktion ved en fysisk terminal eller via andre kanaler.

Betalinger med kort med en debet- og/eller forskudt debetfunktion (Payments with cards with a debit and/or delayed debit function) Betalingstransaktioner ved brug af et kort med en debet- og/eller forskudt debetfunktion ved en fysisk terminal eller via andre kanaler. Denne delkategori indberettes kun, hvis dataene ikke kan opdeles efter »betalinger med kort med en debetfunktion« og »betalinger med kort med en forskudt debetfunktion«.

Betalinger med kort med en forskudt debetfunktion (Payments with cards with a delayed debit function) Betalingstransaktioner ved brug af et kort med en forskudt debetfunktion ved en fysisk terminal eller via andre kanaler.

Betalinger med kort med en kreditfunktion (Payments with cards with a credit function) Betalingstransaktioner ved brug af et kort med en kreditfunktion ved en fysisk terminal eller via andre kanaler.

Betalinger med kort med en kredit- og/eller forskudt debet-funktion (Payments with cards with a credit and/or delayed debit function) Betalingstransaktioner ved brug af et kort med en kredit- og/eller forskudt debetfunktion ved en fysisk terminal eller via andre kanaler. Denne delkategori indberettes kun, hvis dataene ikke kan opdeles efter »betalinger med kort med en kreditfunktion« og »betalinger med kort med en forskudt debetfunktion«.

Betalingsinitieringstjeneste (Payment initiation service) Ved betalingsinitieringstjenester initieres betalingstransaktioner gennem en betalingskonto med internetadgang. Tjenesterne leveres af tredjeparter, som ikke selv udsteder den anvendte betalingskonto.

Betalingsinstitut (Payment institution) »Betalingsinstitut« har samme betydning som defineret i artikel 4 i direktiv 2007/64/EF.

Betalingsinstrument (Payment instrument) »Betalingsinstrument« har samme betydning som defineret i artikel 4 i direktiv 2007/64/EF.

Betalingskonto (Payment account) »Betalingskonto« har samme betydning som defineret i artikel 4 i direktiv 2007/64/EF.

Betalingsmodtager (Payee) »Betalingsmodtager« har samme betydning som defineret i artikel 4 i direktiv 2007/64/EF.

Betalingssystem (Payment system) »Betalingssystem« har samme betydning som defineret i artikel 4 i direktiv 2007/64/EF.

Betalingstjenester (Payment services) »Betalingstjenester« har samme betydning som defineret i artikel 4 i direktiv 2007/64/EF.

Betalingstjenesteudbydere (Payment service providers, PSPs) »Betalingstjenesteudbydere« er de udbydere opregnet i artikel 1 i direktiv 2007/64/EF.

Betalingstransaktion (Payment transaction) »Betalingstransaktion« har samme betydning som defineret i artikel 4 i direktiv 2007/64/EF.

Betalingstransaktioner i alt, der involverer ikke-MFI'er (Total payment transactions involving non-MFIs) Det samlede antal transaktioner ved brug af betalingsinstrumenter, der involverer ikke-MFI'er. Den samlede værdi af transaktioner ved brug af betalingsinstrumenter, der involverer ikke-MFI'er.

Centralbank (Central bank) Et finansielt selskab og kvasiselskab, hvis hovedfunktion består i at udstede penge, opretholde den indenlandske og udenlandske værdi af den nationale valuta samt at opbevare alle landets internationale reserver eller en del heraf.

Check (Cheque) En skriftlig anvisning fra én part, dvs. udsteder, til en anden, dvs. trassaten, normalt et kreditinstitut, om, at sidstnævnte efter anmodning betaler et nærmere angivet beløb til udstederen eller en af udstederen angivet tredjemand.

Clearing- og afviklingsorganisation (Clearing and settlement organisation) Enhver clearing- og afviklingsorganisation som er direkte deltager i et betalingssystem.

Direkte debitering (Direct debit) En betalingstjeneste til debitering af betalers betalingskonto, potentielt på tilbagevendende grundlag, hvor betalingstransaktionen initieres af betalingsmodtager på grundlag af godkendelse fra betaler, der er afgivet til betalingsmodtager, betalingsmodtagers betalingstjenesteudbyder eller til betalers egen betalingstjenesteudbyder.

Direkte debiteringer, heraf: ikke-SEPA (Direct debits of which: non-SEPA) Direkte debiteringer, der ikke opfylder kravene til direkte debiteringer i SEPA-området, som fastsat i Europa-Parlamentets og Rådets forordning (EU) nr. 260/2012 (1).

Direkte debitering initieret i en fil/batch (Direct debit initiated in a file/batch) En elektronisk initieret direkte debitering, som udgør en del af en gruppe af direkte debiteringer, der initieres i fællesskab af betaler. Hver direkte debitering, der medregnes i en batch, medregnes som en separat direkte debitering ved indberetning af antallet af transaktioner.

Direkte debitering initieret som en enkelt betaling (Direct debit initiated on a single payment basis) En elektronisk initieret direkte debitering, som er uafhængig af andre direkte debiteringer, dvs. der ikke udgør en del af en gruppe af direkte debiteringer, som er blevet initieret i fællesskab.

Direkte deltager (Direct participant) En enhed, som identificeres eller genkendes af et betalingssystem, og som er autoriseret til at sende og modtager betalingsordrer direkte til og fra systemet uden en formidler, eller som er bundet direkte af de regler, der regulerer betalingssystemet. I visse systemer udveksler direkte deltagere også ordrer på vegne af indirekte deltagere. Enhver deltager med individuel adgang til systemet medregnes separat.

E-pengebetaling (E-money payment) En transaktion, hvorved en indehaver af e-penge overfører e-pengeværdien fra dennes egen saldo til modtagers saldo, enten ved brug af et kort, hvorpå e-penge kan lagres direkte, eller ved brug af andre e-pengekonti.

E-pengebetaling med e-pengekonti (E-money payment with e-money accounts) En transaktion, hvorved penge overføres fra betalers e-pengekonto til betalingsmodtagers konto. Jf. definitionen af »e-pengekonti«.

E-pengebetaling med e-pengekonti, heraf: tilgået via et kort (E-money payment with e-money accounts of which: accessed through a card) En transaktion, hvorved et kort anvendes som adgang til en e-pengekonto og hvor penge efterfølgende overføres fra betalers e-pengekonto til betalingsmodtagers konto. Jf. definitionen af »e-pengekonti«.

E-pengebetaling med kort, hvorpå e-penge kan lagres direkte (E-money payment with cards on which e-money can be stored directly) En transaktion, hvorved indehaveren af et kort med en e-pengefunktion overfører e-pengeværdi fra dennes saldo, der er lagret på kortet, til modtagers saldo.

E-pengeinstitut (Electronic money institution) »E-pengeinstitut« har samme betydning som defineret i artikel 2 i direktiv 2009/110/EF.

E-pengekonti (E-money accounts) Konti, hvori elektroniske penge er lagret. Saldoen på kontoen kan anvendes af kontoindehaveren til at udføre betalinger og til at overføre midler mellem konti. Kort, hvorpå e-penge kan lagres direkte, er undtaget.

E-pengekonti tilgået via et kort (E-money accounts accessed through a card) Jf. definitionerne af »e-pengekonti« og »kort med en e-pengefunktion«.

E-pengekortterminal (E-money card terminal) Terminal, der muliggør overførslen af elektronisk værdi fra en udsteder af elektroniske penge til et kort med en e-pengefunktion og omvendt eller fra saldoen på kortet til modtagers saldo.

E-pengesystem (E-money scheme) Et sæt af tekniske begreber, regler, protokoller, algoritmer, funktioner, retlige og kontraktmæssige aftaler, forretningsmæssige aftaler og administrative procedurer, som danner grundlag for leveringen af et særligt e-pengeprodukt. Dette kan også omfatte leveringen af en række marketings-, behandlings- eller andre tjenester til systemets medlemmer.

EFTPOS-terminaler (EFTPOS terminals) EFTPOS-terminaler, som modtager betalingsinformation ad elektronisk vej, og som i visse tilfælde er beregnet til at transmittere sådanne informationer enten online, med en realtids-autorisationsanmodning, eller offline. Omfatter ubemandede terminaler.

Elektronisk initierede kreditoverførsler (Credit transfers initiated electronically) Alle kreditoverførsler, som betaleren afgiver, som ikke er i papirform, dvs. elektronisk. Omfatter overførsler afgivet ved telefax eller på anden vis, f.eks. automatisk telefonbank, hvis disse omdannes til elektroniske betalinger uden manuel intervention. Omfatter stående ordrer, der oprindelig blev afgivet i papirform, men som efterfølgende bliver udført elektronisk. Omfatter kreditoverførsler som udføres af en betalingstjenesteudbyder på grundlag af en finansiel tjeneste, hvis den finansielle tjeneste initieres elektronisk, eller hvis tjenestens afgivelsesform er ukendt, og udbyderen af betalingstjenesten udfører overførslen elektronisk. Omfatter kreditoverførsler initieret ved en kontantautomat med en kreditoverførselsfunktion.

Elektroniske penge (Electronic money) En elektronisk eller magnetisk lagret pengeværdi repræsenteret ved et krav på udstederen, der er udstedt efter modtagelse af penge med henblik på at gennemføre betalingstransaktioner som defineret i artikel 4, nr. 5), i direktiv 2007/64/EF, og som accepteres af en anden fysisk eller juridisk person end udstederen af elektroniske penge.

Erhvervsdrivende (Merchant) En enhed, som er godkendt til at modtage midler til gengæld for levering af varer og/eller tjenesteydelser, og som har indgået en aftale med en betalingstjenesteudbyder om at modtage disse midler.

Filial (Branch) Forretningssted, undtagen hovedkontoret, der er beliggende i det indberettende land og er etableret af en betalingstjenesteudbyder, som er juridisk indregistreret i et andet land. Det har ikke har selvstændig status som juridisk person og udfører direkte nogle af eller alle transaktionerne i forbindelse med en betalingstjenesteudbyders virksomhed. Alle forretningssteder, der er etableret i det indberettende land af det samme institut som er juridisk indregistreret i et andet land, udgør én filial. Hvert enkelt af disse forretningssteder medregnes som et individuelt kontor.

Grænseoverskridende transaktion (Cross-border transaction) En betalingstransaktion, som er blevet initieret af en betaler eller en betalingsmodtager, og hvor betalerens betalingstjenesteudbyder og betalingsmodtagerens betalingstjenesteudbyder er beliggende i forskellige lande. Særligt ved betalingssystemer: En betalingstransaktion mellem deltagere, der befinder sig i forskellige lande.

Ikke-MFI (Non-MFI) Alle fysiske eller juridiske personer, som ikke tilhører MFI-sektoren. For så vidt angår betalingsstatistikker, er alle betalingstjenesteudbydere undtaget fra »ikke-MFI«-sektoren.

Indenlandsk betalingstransaktion (Domestic payment transaction) »Indenlandsk betalingstransaktion« har samme betydning som »indenlandsk betalingstransaktion«, som defineret i artikel 2 i forordning (EU) nr. 260/2012.

Indirekte deltager (Indirect participant) En deltager i et betalingssystem med en niveaudelt ordning, som anvender en direkte deltager som en formidler til at udføre nogle af aktiviteterne, navnlig den afvikling, der er tilladt i systemet. Alle transaktioner fra en indirekte deltager afvikles på den direkte deltagers konto, som har aftalt at repræsentere den pågældende indirekte deltager. Enhver deltager, som kan adresseres individuelt i systemet, indgår separat, uanset om en retlig forbindelse mellem to eller flere af sådanne deltagere består.

Indløser (Acquirer) Begrebet finder anvendelse i følgende tilfælde: a) Enhed, som forvalter indlånskonti for kortmodtagere, dvs. erhvervsdrivende, og til hvilken kortmodtageren overfører data vedrørende transaktionerne. Indløseren er ansvarlig for indsamling af information om transaktioner og for afvikling med modtagerne. b) Ved salgsterminaltransaktioner (point of sale, POS), den enhed til hvilken modtageren, som normalt er en erhvervsdrivende, overfører den nødvendige information for at kunne behandle kortbetalingen. Indløseren er den enhed, der forvalter den erhvervsdrivendes konto. c) Ved transaktioner i kontantautomater, den enhed som gør sedlerne tilgængelige for kortindehaveren, uanset om det sker direkte eller ved brug af tredjepartsudbydere. d) Den enhed, som leverer terminaler, uanset ejerskabet af terminalerne.

Indløsning (Acquiring) Tjenester, der gør det muligt for en betalingsmodtager at modtage et betalingsinstrument eller en betalingstransaktion, ved at tilvejebringe autentificering, autorisation og afviklingstjenester, der resulterer i overførsel af midler til betalingsmodtageren.

Institutioner, der tilbyder betalingstjenester til ikke-MFI'er (Institutions offering payment services to non-MFI's) Omfatter alle betalingstjenesteudbydere, hvor udvalgte indikatorer for kreditinstitutter, betalingsinstitutter og udstedere af e-penge indberettes i tabel 1.

Koncentrationsgrad (Concentration ratio) Koncentrationsgrad i volumen: antallet, dvs. volumen, af transaktioner, som de fem største deltagere i et betalingssystem har sendt, i forhold til det samlede antal, dvs. volumen, af transaktioner sendt gennem betalingssystemet. Koncentrationsgrad i værdi: værdien af transaktioner, som de fem største deltagere i et betalingssystem har sendt, i forhold til værdien i alt af transaktioner sendt gennem betalingssystemet.

Kontantautomat (ATM) En elektronisk/mekanisk anordning, der giver godkendte kortindehavere mulighed for, typisk ved brug af maskinlæsbare kort, at hæve kontanter på deres konto og/eller adgang til andre funktioner som fx saldoforespørgsler, pengeoverførsler samt til at foretage indskud. En anordning, hvor der kun kan foretages saldoforespørgsler, kan ikke klassificeres som en kontantautomat. Kontantautomaten kan drives online med en realtids-autorisationsanmodning eller offline.

Kontantautomat med en kontanthævningsfunktion (ATM with a cash withdrawal function) En kontantautomat hvor godkendte brugere har mulighed for at hæve kontanter på deres konto ved brug af et kort med kontantfunktion.

Kontantautomat med en kreditoverførselsfunktion (ATM with a credit transfer function) En kontantautomat hvor godkendte brugere har mulighed for at foretage kreditoverførsler ved brug af et betalingskort.

Kontanter (Cash) Sedler og mønter opbevaret i boksene hos de monetære finansielle institutioner (MFI'er). Erindringsmønter, som normalt ikke anvendes som betalingsmiddel, medregnes ikke.

Kontanthævning i kontantautomat (undtagen e-pengetransaktioner) (ATM cash withdrawal (except e-money transactions)) Hævning af kontanter i en kontantautomat ved brug af et kort med en kontantfunktion. Kontanthævninger i salgsterminaler ved brug af et kort med en debet-, kredit- eller forskudt debetfunktion omfattes kun, hvis de ikke er forbundet til en betalingstransaktion. Hævning af kontanter i forbindelse med en betalingstransaktion er ikke omfattet. Disse er i stedet »salgsterminaltransaktioner«.

Kontantindlån i kontantautomat (undtagen e-pengetransaktioner) (ATM cash deposit (except e-money transactions)) Kontantindlån i en kontantautomat ved brug af et kort med en kontantfunktion. Omfatter alle transaktioner, hvorved kontanter indskydes i en terminal uden manuel intervention, og hvor betaleren identificeres ved et betalingskort.

Kontantudbetaling ved salgsterminaler (Cash advance at POS terminals) En transaktion, hvorved kortindehaveren modtager kontanter ved en salgsterminal sammen med en betalingstransaktion for varer eller tjenesteydelser. Hvis det ikke er muligt at afskille data om kontantudbetalinger ved salgsterminaler, indberettes disse som »salgsterminaltransaktioner«.

Kort (Card) En anordning som indehaveren kan anvende til enten at udføre transaktioner eller til at hæve penge. Kort giver kortindehaveren, efter aftale med kortudstederen, en eller flere af følgende funktioner: Kontant-, debet-, forskudt debet-, kredit- og e-pengefunktioner. Kort forbundet med en e-pengekonto er omfattet af kategorien »kort med en e-pengefunktion« samt andre kategorier i henhold til de funktioner, som tilbydes med kortet. Kort medregnes på den sendende deltagers side (dvs. den kortudstedende side).

Kort med direkte e-pengelagring (Cards on which e-money can be stored directly) E-penge lagret på et kort, som e-pengeindehaveren er i besiddelse af. Jf. også definitionen af »e-penge«.

Kortbetaling (Card payment) Betalingstransaktion udført ved brug af et kort med en debet-, kredit- eller forskudt debetfunktion ved en terminal eller via andre kanaler.

Kortbetaling initieret ved en fysisk EFTPOS (Card payment initiated at a physical EFTPOS) Elektronisk initieret kortbetalingstransaktion ved et fysisk salgssted, der muliggør elektronisk pengeoverførsel. Denne post omfatter typisk betalinger med kort gennem en EFTPOS (electronic funds transfer at point of sale)-terminal på en erhvervsdrivendes hjemsted. Den omfatter ikke e-pengebetalingstransaktioner.

Kortbetalinger med kort udstedt af residente betalingstjenesteudbydere (undtagen kort der kun har en e-pengefunktion) (Card payments with cards issued by resident PSPs (except cards with an e-money function only)) Betalingstransaktioner udført ved brug af et kort med en debet-, kredit- eller forskudt debetfunktion ved en terminal eller via andre kanaler. Alle betalingstransaktioner initieret med et kort er omfattet, f.eks.: a) alle transaktioner hvor indløseren og udstederen af et kort er forskellige enheder, og b) alle transaktioner hvor indløseren og udstederen af et kort er samme enhed. Fradrag i betalingstjenesteudbyderens konto, der hidrører fra afvikling af en korttransaktion, hvor indløseren og kortudstederen er samme enhed, er omfattet. Betalingstransaktioner ved brug af kort via telefon eller internet er omfattet. E-pengebetalingstransaktioner er ikke omfattet. Hævning eller indskud af kontanter i kontantautomater er ikke omfattet. Disse indberettes som »Kontanthævning i kontantautomat« eller »Kontantindlån i kontantautomat«. Kreditoverførsler i kontantautomater er ikke omfattet. Disse indberettes som »Kreditoverførsler«. Kontantudbetalinger ved salgsterminaler er ikke omfattet.

Kortbetalinger med kort udstedt af residente betalingstjenesteudbydere, som initieres på fjernbasis (Card payments with cards issued by resident PSPs initiated remotely) Elektronisk initierede kortbetalingstransaktioner som ikke initieres ved en fysisk salgsterminal. Denne post omfatter typisk betalinger med kort for produkter og tjenester, der er købt over telefon eller internet.

Kort med en betalingsfunktion (undtagen kort kun med en e-pengefunktion) (Card with a payment function (except cards with an e-money function only)) Et kort med mindst en af de følgende funktioner: en debetfunktion, en forskudt debetfunktion eller en kreditfunktion. Kortet kan også have andre funktioner, som f.eks. en e-pengefunktion, men kort med kun en e-pengefunktion medregnes ikke i denne kategori.

Kort med en debetfunktion (Card with a debit function) Et kort, hvorved kortindehavernes køb debiteres direkte og straks på deres konti, uanset om disse forvaltes af kortudstederen eller ej. Et kort med en debetfunktion kan være forbundet til en konto, der tilbyder overtrækfaciliteter som en ekstra ydelse. Antallet af kort med en debetfunktion henviser til det samlede antal kort i omløb og ikke til antallet af konti, hvortil kortene er forbundet. Det særlige kendetegn ved et kort med en debetfunktion, i modsætning til et kort med en kreditfunktion eller en forskudt debetfunktion, er den kontraktmæssige aftale om at debitere køb direkte på kortindehaverens betalingskonto.

Kort med en debet- eller forskudt debetfunktion (Card with a debit or delayed debit function) Et kort med en debetfunktion eller en udskudt debetfunktion. Denne kategori indberettes kun, hvis dataene ikke kan opdeles efter »kort med en debetfunktion« og »kort med en forskudt debetfunktion«.

Kort med en e-pengefunktion, som er blevet ladet op mindst én gang (Card with an e-money function which has been loaded at least once) Et kort med en e-pengefunktion, som er blevet ladt op mindst én gang og som således opfattes som aktiveret. Opladning kan opfattes som udgørende hensigten til at gøre brug af e-pengefunktionen.

Kort med en forskudt debetfunktion (Card with a delayed debit function) Et kort, hvorved kortindehavernes køb kan debiteres en konto hos kortudstederen op til en godkendt grænse. Saldoen på denne konto afvikles fuldt ud ved udgangen af en forud fastsat periode. Indehaveren afkræves typisk et årligt gebyr. Det særlige kendetegn ved et kort med en forskudt debetfunktion, i modsætning til et kort med en kreditfunktion eller en debetfunktion, er den kontraktmæssige aftale, der giver mulighed for en kreditlinje med en forpligtelse til at afvikle den påløbne gæld ved udgangen af en forud fastsat periode. Denne type kort benævnes typisk »betalingskort«.

Kort med en kombineret debet-, kontant- og e-pengefunktion (Card with a combined debit, cash and e-money function) Et kort udstedt af en betalingstjenesteudbyder, som har en kombineret kontant-, debet- og e-pengefunktion.

Kort med en kreditfunktion (Card with a credit function) Et kort, hvorved kortindehaverne har mulighed for at foretage køb og i nogle tilfælde hæve kontanter op til et forud aftalt loft. Kredit, som gives, kan afvikles fuldt ud ved udgangen af en bestemt periode eller afvikles delvist, hvor saldoen udgør forlænget kredit og hvorpå der typisk pålægges renter. Det særlige kendetegn ved et kort med en kreditfunktion, i modsætning til et kort med en debetfunktion eller en forskudt debetfunktion, er den kontraktmæssige aftale, der giver kortindehaveren en kreditlinje til brug ved forlænget kredit.

Kort med en kredit- eller forskudt debet-funktion (Card with a credit or delayed debit function) Et kort som har en kredit- eller forskudt debetfunktion. Denne kategori indberettes kun, hvis dataene ikke kan opdeles efter »kort med en kreditfunktion« og »kort med en forskudt debetfunktion«.

Kort som giver adgang til e-penge lagret på e-pengekonti (Cards which give access to e-money stored on e-money accounts) Jf. definitionen af »e-pengekonti«.

Kortordning (Card scheme) En teknisk og kommerciel ordning, der er etableret til et eller flere særlige kortmærker, for hvilke den tilvejebringer de organisatoriske, juridiske og driftsmæssige rammer, der kræves til driften af de tjenesteydelser, som kortmærket udbyder. En trepartsordning er en kortordning, der omfatter følgende interessenter: a) selve kortordningen, som er udsteder og indløser b) kortindehaveren c) den modtagende part. En firpartsordning er en kortordning, der omfatter følgende interessenter: a) udstederen b) indløseren c) kortindehaveren d) kortmodtageren. Ved transaktioner i kontantautomater er det typisk indløseren, der tilbyder sine tjenester gennem kontantautomaten.

Kreditinstitut (Credit institution) »Kreditinstitut« har samme betydning som defineret i artikel 4, stk. 1, i forordning (EU) nr. 575/2013.

Kreditoverførsel (Credit transfer) Betalingstjeneste ved hjælp af hvilken betaler kan pålægge den institution, hvori denne har sin konto, at overføre penge til modtageren. Der er tale om en betalingsordre eller en række af betalingsordrer med henblik på at stille penge til rådighed for modtageren. Både betalingsordren og de heri angivne penge flyttes fra betalers betalingstjenesteudbyder til betalingsmodtagers betalingstjenesteudbyder, evt. via flere formidlende kreditinstitutter og/eller et eller flere betalings- og afviklingssystemer. Transaktioner, der gør brug af kontanter i den ene eller begge ender af betalingstransaktionen, og som gør brug af en kreditoverførselsbetalingstjeneste, omfattes af kreditoverførsler. Kreditoverførsler, der initieres ved en kontantautomat med en kreditoverførselsfunktion, omfattes også.

Kreditoverførsler, heraf: ikke-SEPA (Credit transfers of which: non-SEPA) Kreditoverførsler, der ikke opfylder kravene til kreditoverførsler i det fælles eurobetalingsområde (Single Euro Payments Area, SEPA), som fastsat i forordning (EU) nr. 260/2012.

Kreditoverførsler initieret i en fil/batch (Credit transfers initiated in a file/batch) En elektronisk initieret kreditoverførsel, der udgør en del af en gruppe af kreditoverførsler, som betaleren har initieret gennem en særlig linje. Hver kreditoverførsel, der medregnes i en batch, medregnes som en separat kreditoverførsel ved indberetning af antallet af transaktioner.

Kreditoverførsler initieret i papirform (Credit transfers initiated in paper-based form) Kreditoverførsler, som betaleren afgiver i papirform.

Kreditoverførsler initieret som en enkelt betaling (Credit transfers initiated on a single payment basis) En elektronisk initieret kreditoverførsel, som initieres uafhængigt, dvs. som ikke udgør en del af en gruppe af kreditoverførsler, som er blevet initieret i fællesskab.

Midler (Funds) Sedler og mønter, kontopenge og e-penge.

Modtaget transaktion (Transaction received) En transaktion, der inddrager ikke-MFI'er, og som er modtaget fra betalingstjenesteudbydere. Oplysninger herom tilvejebringes af den residente betalingstjenesteudbyder i det indberettende land. Følgende finder anvendelse ved forskellige betalingstjenester: a) kreditoverførsler medregnes på betalingsmodtagers side b) direkte debiteringer medregnes på betalers side c) checks medregnes på betalers side d) korttransaktioner medregnes på betalingsmodtagers, dvs. indløsers, side e) e-pengebetalingstransaktioner medregnes på enten betalers eller betalingsmodtagers side, afhængig af initieringskanal. Hvis transaktionen medregnes på betalers (betalingsmodtagers) side under modtagne transaktioner, bør den medregnes på betalingsmodtagers (betalers) side under sendte transaktioner.

Monetære finansielle institutioner (MFI'er) (Monetary financial institutions) MFI'er består af alle institutionelle enheder, der indgår i delsektorerne centralbanken (S.121), pengeinstitutter, undtagen centralbanken (S.122), og pengemarkedsforeninger (S.123), som fastlagt i det reviderede Europæiske regnskabssystem i Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (2).

Offentlig forvaltning (Public administration) Institutionelle enheder, som er ikkemarkedsproducenter, hvis produktion er bestemt for individuelt og kollektivt forbrug og finansieret af obligatoriske betalinger foretaget af enheder, som henhører under andre sektorer, og institutionelle enheder, der hovedsagelig beskæftiger sig med omfordeling af nationalindkomsten og -formuen, som defineret i sektoren for offentlig forvaltning og service.

Opladning og tømning af e-pengekort (E-money card-loading and unloading) Transaktioner, der giver mulighed for overførsel af e-pengeværdi fra en udsteder af e-penge til et kort med en e-pengefunktion og omvendt. Både opladnings- og tømningstransaktioner er omfattet.

Salgsterminal (POS terminal) En POS-anordning, der gør det muligt at anvende betalingskort ved et fysisk (ikke virtuelt) salgssted. Betalingsinformationen modtages enten manuelt på papirvouchers eller ad elektronisk vej, f.eks. EFTPOS. Salgsterminalen er beregnet til at transmittere informationerne enten online, med en realtids-autorisationsanmodning, og/eller offline.

Salgsterminaltransaktioner (undtagen e-pengetransaktioner) (POS transactions (except e-money transactions)) Transaktioner ved en salgsterminal ved brug af et kort med en debet-, kredit- eller forskudt debetfunktion. Transaktioner ved brug af et kort med en e-pengefunktion er ikke omfattet.

Sendt transaktion (Transaction sent) En transaktion, der inddrager ikke-MFI'er, og som er sendt til betalingstjenesteudbyderen. Oplysninger herom tilvejebringes af den residente betalingstjenesteudbyder i det indberettende land. Følgende finder anvendelse ved forskellige betalingstjenester: a) kreditoverførsler medregnes på betalers side b) direkte debiteringer medregnes på betalingsmodtagers side c) checks medregnes på betalingsmodtagers side d) korttransaktioner medregnes på betalers, dvs. udsteders, side e) e-pengebetalingstransaktioner medregnes på enten betalers eller betalingsmodtagers side, afhængig af initieringskanal. Hvis transaktionen medregnes på betalers (betalingsmodtagers) side under sendte transaktioner, bør den medregnes på betalingsmodtagers (betalers) side under modtagne transaktioner. For så vidt angår betalingssystemer, er dette en transaktion, som en deltager har sendt til behandling i betalingssystemet.

Sendte transaktioner i alt (Total transactions sent) Det samlede antal transaktioner, der er indgivet til og behandlet af et bestemt betalingssystem. Den samlede værdi af transaktioner, der er indgivet til og behandlet af et bestemt betalingssystem.

Terminal, der accepterer e-pengekort (E-money card accepting terminal) Terminal, der giver mulighed for at indehavere af e-penge på et kort med en e-pengefunktion kan overføre e-pengeværdi fra deres saldo til den erhvervsdrivendes eller en anden modtagers saldo.

Terminal til opladning og tømning af e-pengekort (E-money card-loading and unloading terminal) Terminal, der giver mulighed for overførsel af elektroniske penge fra en udsteder af elektroniske penge til indehaveren af et kort med en e-pengefunktion og omvendt, dvs. opladning og tømning.

Transaktioner ved terminaler, der leveres af ikke-residente betalingstjenesteudbydere, med brug af kort udstedt af residente betalingstjenesteudbydere (Transactions at terminals provided by non-resident PSPs with cards issued by resident PSPs) Betalingstransaktioner udført ved alle terminaler, der er erhvervet af ikke-residente betalingstjenesteudbydere, og hvor kortene, der anvendes i transaktionerne, er udstedt af residente betalingstjenesteudbydere. Den geografiske opdeling (som specificeret i bilag III) henviser til landet, hvor terminalerne er beliggende.

Transaktioner ved terminaler, der leveres af residente betalingstjenesteudbydere, med brug af kort udstedt af ikke-residente betalingstjenesteudbydere (Transactions at terminals provided by resident PSPs with cards issued by non-resident PSPs) Betalingstransaktioner udført ved alle terminaler, der er erhvervet af residente betalingstjenesteudbydere (dvs. terminaler, der er beliggende i eller uden for landet, hvor udbyderen af betalingstjenesterne er beliggende) og hvor kortene, der anvendes i transaktionerne, er udstedt af ikke-residente betalingstjenesteudbydere. Den geografiske opdeling (som specificeret i bilag III) henviser til landet, hvor terminalerne er beliggende.

Transaktioner ved terminaler, der leveres af residente betalingstjenesteudbydere, med brug af kort udstedt af residente betalingstjenesteudbydere (Transactions at terminals provided by resident PSPs with cards issued by resident PSPs) Betalingstransaktioner udført ved alle terminaler, der er erhvervet af residente betalingstjenesteudbydere (dvs. terminaler, der er beliggende i eller uden for landet, hvor udbyderen af betalingstjenesterne er beliggende) og hvor kortene, der anvendes i transaktionerne, er udstedt af residente betalingstjenesteudbydere. Den geografiske opdeling (som specificeret i bilag III) henviser til landet, hvor terminalerne er beliggende.

Transferable indlån (Transferable deposits) Indlån under kategorien »anfordringsindlån«, som umiddelbart kan overføres på anfordring til at foretage betalinger til andre økonomiske enheder ved hjælp af almindeligt anvendte betalingsmidler, uden væsentlig forsinkelse, begrænsning eller gebyr.

Udestående værdi af lagre af e-penge, der er udstedt af udstedere af elektroniske penge (Outstanding value on e-money storages issued by electronic money issuers) Værdien af e-penge ved udgangen af indberetningsperioden, der er udstedt af udstedere af elektroniske penge og som forvaltes af andre enheder end udstederen, herunder andre udstedere af elektroniske penge end udstederen.